Kragtoevoer steeds onder drukEskom het Donderdag gesê die land se elektrisiteitnetwerk is steeds onder druk nadat hy Woensdag ŉ krag-noodtoestand verklaar het. “Die reserwes is laag, en die situasie is dieselfde as Woensdagaand,” het Andrew Etzinger, woordvoerder van Eskom, gesê. Etzinger het gesê die moontlikheid bestaan dat beurtkrag toegepas kan word, maar dit is nog nie beslis nie. “Dit hang van die omstandighede af, ons sal in ŉ latere stadium kan sê of beurtkrag toegepas moet word.” Beperkte voorsiening word tussen 17:30 en 18:30 verwag. – SAPA